CELEX: 62021TN0560
Language: mt
Date: 2021-09-02 00:00:00
Title: Kawża T-560/21: Rikors ippreżentat fit-2 ta’ Settembru 2021 – TB vs ENISA

29.11.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 481/30
            
         
      Rikors ippreżentat fit-2 ta’ Settembru 2021 – TB vs ENISA
      (Kawża T-560/21)
      (2021/C 481/43)
      Lingwa tal-kawża: l-Ingliż
      
         Partijiet
      
      
         Rikorrent: TB (rappreżentanti: L. Levi u N. Flandin, avukati)
      
         Konvenut: L-Aġenzija tal-Unjoni Ewropea għaċ-Ċibersigurtà
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni meħuda mill-Bord tal-Għażla tal-ENISA sabiex ma tqegħidx isem ir-rikorrenti fil-lista tal-kandidati li għaddew għall-pożizzjoni kariga ta’ Kap ta’ Diviżjoni tal-Uffiċċju tad-Direttur Eżekuttiv (TA/AD 9) – Ref. ENISA-TA-70-AD-2020-04;
               
            
                  —
               
               
                  tannulla d-deċiżjoni meħuda mill-Bord tal-Għażla tal-ENISA sabiex ma tqegħidx isem ir-rikorrenti fil-lista tal-kandidati li għaddew għall-pożizzjoni kariga ta’ Kap ta’ Diviżjoni tas-Servizzi ta’ Sostenn għall-Impriżi (TA/AD 9) – Ref. ENISA-TA-71-AD-2020-05;
               
            
                  —
               
               
                  tannulla wkoll, sa fejn meħtieġ, id-deċiżjoni tal-konvenuta tat-8 ta’ Ġunju 2021 li tiċħad l-ilment imressaq mir-rikorrenti taħt l-Artikolu 90(2) tar-Regolamenti tal-Persunal kontra d-deċiżjonijiet fuq imsemmija;
               
            
                  —
               
               
                  tordna l-kumpens tad-danni morali sostnuti mir-rikorrenti;
               
            
                  —
               
               
                  tikkundanna lill-konvenuta għall-ispejjeż kollha.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq il-fatt li d-deċiżjonijiet tal-Uffiċċju tad-Direttur Eżekuttiv (EDO) u tas-Servizzi ta’ Sostenn għall-Impriżi (CSS) huma illegali, sa fejn jirriżultaw mid-deċiżjoni tal-5 ta’ Awwissu 2020 li tippubblika żewġ avviżi ta’ pożizzjonijiet vakanti għall-karigi ta’ Kap ta’ Diviżjoni EDO u ta’ Kap ta’ Diviżjoni CSS li huwa wkoll hija illegali.
               
            
                  2.
               
               
                  It-tieni motiv ibbażat fuq ksur tal-prinċipju ta’ amministrazzjoni tajba u nuqqas ta’ motivazzjoni suffiċjenti tad-deċiżjonijiet EDO u CSS.
               
            
                  3.
               
               
                  It-tielet motiv ibbażat fuq il-fatt li d-deċiżjoni EDO hija vvizzjata minn nuqqas ta’ imparzjalità tal-Bord tal-Għażla u minn illegalità – ksur tal-Artikolu 41 tal-Karta tad-Drittijiet Fundamentali tal-Unjoni Ewropea u ksur tal-Artikolu 14 tad-Deċiżjoni tal-Bord ta’ Tmexxija tal-ENISA MB/2013/6.